3.pielikums

informatīvajam ziņojumam „Par normatīvajiem aktiem, kas nosaka dažādu atļauju (licenču) izsniegšanu un tajos paredzēto anulēšanas kārtību par nopietniem saimnieciskās darbības pārkāpumiem”

**Informācija par atļaujām (licences), kurām nav paredzēta anulēšanas kārtībā, un, ņemot vērā konkrētās atļaujas (licences) specifiku, nav nepieciešams vai nav iespējams normatīvajos aktos paredzēt atļaujas (licences) anulēšanas kārtību**

|  |  |  |
| --- | --- | --- |
| **Institūcija** | **Atļauja (licence)** | **Argumentācija** |
| Ekonomikas ministrija | Importa licence/uzraudzības dokuments tērauda produktu ievešanai Eiropas Savienībā | Atļaujas (licences) tiek izsniegta saskaņā ar Eiropas Savienības regulām - Padomes 2007.gada 22. oktobra Regulu Nr.1342/2007, Padomes 2008.gada 8.decembra Regulu Nr.1340/2008, Eiropas Komisijas 2002.gada 17. janvāra Regulu Nr. 76/2002, Padomes 1993. gada 12. oktobra Regulu Nr. 3030/93 un Padomes 1994. gada 7. marta Regulu Nr. 517/94. Iesniedzot konkrēto vienreizējo darījumu apliecinošus atbilstošus pavaddokumentus (darījuma līguma, preču rēķina, kvalitātes sertifikāta apliecinātās kopijas vai eksporta licences oriģinālus), importa licences saņēmējs iegūst tiesības ievest noteiktu preces daudzumu laišanai brīvā apgrozībā Eiropas Savienības tirgū. |
| Ekonomikas ministrija | Importa licence/uzraudzības dokuments tekstilpreču ievešanai Eiropas Savienībā |
| Ekonomikas ministrija | Iepriekšējā atļauja tekstilizstrādājumu izvešanai ekonomiskai pārstrādei | Atļauja (licence) tiek izsniegta saskaņā ar Padomes 1994.gada 8. decembra Regulu Nr. 3036/94 un Eiropas Komisijas 1995. gada 20. decembra Regulu Nr. 3017/95. |
| Ekonomikas ministrija | Eksporta un importa atļaujas precēm, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai | Atļauja (licence) tiek izsniegta saskaņā ar Padomes 2005.gada 27.jūnija Regula Nr. 1236/2005. Iesniedzot konkrēto vienreizējo darījumu apliecinošus atbilstošus pavaddokumentus (darījuma līguma, preču rēķina, kvalitātes sertifikāta apliecinātās kopijas vai eksporta licences oriģinālus), importa licences saņēmējs iegūst tiesības ievest noteiktu preces daudzumu laišanai brīvā apgrozībā Eiropas Savienības tirgū. |
| Ekonomikas ministrija | Tūrisma aģentu un tūrisma operatoru datu bāzes reģistrs | Informatīva rakstura datu bāze, kurā tiek uzkrāta un aktualizēta informācija par tirgū esošajiem tūrisma aģentiem un tūrisma operatoriem, kā arī informāciju par tūrisma operatoru klienta iemaksātās naudas drošības garantijas nodrošināšanu. Datubāze ir publiski pieejama visiem interesentiem un to var izmantot potenciālie ceļotāji, lai pārliecinātos, vai tūrisma komersants ir reģistrējis savu darbību kā tūrisma aģents vai tūrisma operators, kā arī, vai izvēlētais tūrisma operators ir nodrošinājis klientu iemaksātās naudas drošības garantiju. |
| Finanšu ministrija | Atļauja piemērot muitošanas režīmu – preču iznīcināšana. | Atļauju piešķiršanas vai atteikuma piešķirt nosacījumus un kritērijus reglamentē Eiropas Savienības regulas muitas jomā – Padomes 1992.gada 12.oktobra Regula (EEK) Nr.2913/92 par Kopienas Muitas kodeksa izveidi un Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi. Minētās regulas ir tieši piemērojamas visās Eiropas Savienības dalībvalstīs, tai skaitā Latvijā un tajās minētos atļauju piešķiršanas nosacījumus nav pieļaujams paplašināt vai sašaurināt nacionālajos normatīvajos aktos. Tāpat minētā atļauja tiek piešķirta konkrētās darbības veikšanai, kam nav ilgstošs raksturs. |
| Finanšu ministrija | Atļauja muitas procedūras - pagaidu ievešana - piemērošanai. |
| Finanšu ministrija | Atļauja vienkāršotās tranzīta procedūras piemērošanai, veicot pārvadājumus pa gaisu. |
| Kultūras ministrija | Kultūras pieminekļa izpētes darba atļauja | Pamatojoties uz Ministru kabineta 26.08.2003. noteikumiem Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju, valsts pirmpirkuma tiesībām un vidi degradējoša objekta statusa piešķiršanu”, Inspekcijas atļauja tiek izsniegta īpašniekam (privāto/publisko tiesību fiziska vai juridiska persona) kā vienreizējs dokuments konkrētiem darbiem, un atļauja apliecina tiesības veikt kultūras piemineklī atļaujā uzskaitītos darbus (tai skaitā izpēti). Vienas atļaujas ietvaros var tikt ietverti dažāda rakstura darbi (teritorijas labiekārtošana, būvniecība (restaurācija), amatniecība), kurus var veikt vairākas personas (atļaujas netiek klasificētas pēc darbības veidiem, bet pēc objekta, kurā darbību paredzēts veikt). Prasība norādīt darbu veicēju atļaujās noteikta atbildības nodalīšanai. Darbi kultūras pieminekļos tiek vērtēti tikai pēc to ietekmes uz konkrēto objektu, līdz ar to atļaujas anulēšana, pamatojoties uz apstākļiem, kas nav saistīti ar kultūras pieminekļu aizsardzību, atsevišķos gadījumos varētu novest pie darbu apturēšanas kultūras pieminekli apdraudošas situācijas radīšanas. |
| Kultūras ministrija | Arheoloģiskās izpētes darba atļauja |
| Kultūras ministrija | Kultūras piemineļa teritorijas un aizsardzības zonas pārveidošanas atļauja |
| Kultūras ministrija | Kultūras pieminekļa remonta, konservācijas, restaurācijas, rekonstrukcijas darbu atļauja |
| Kultūras ministrija | Atļauja kultūras priekšmetu izvešanai | Inspekcijas atļauja tiek izsniegta īpašniekam (privāto/publisko tiesību fiziska vai juridiska persona) kā vienreizējs dokuments konkrēti paredzētai darbībai - izvest kultūras priekšmetus. |
| Vides aizsardzības un reģionālās attīstības ministrija | Starptautiskās tirdzniecības ar apdraudētajām savvaļas dzīvnieku un augu sugām (CITES) atļaujas un sertifikāti | Atļaujas un sertifikāti tiek izsniegti saskaņā ar Padomes regulu Nr.338/97. |
| Zemkopības ministrija | Importa un eksporta licence | Importa un eksporta licence tiek izsniegta kā vienreizējs dokuments konkrētas darbības veikšanai. |
| Zemkopības ministrija | Eksporta kompensācijas sertifikāts | Eksporta kompensācijas sertifikāts tiek izsniegta kā vienreizējs dokuments konkrētas darbības veikšanai. |
| Zemkopības ministrija | Atļauja tirdzniecībai ar mājas (istabas) dzīvniekiem | Šobrīd sagatavošanas procesā ir grozījumi Ministru kabineta 2006.gada 4.aprīļa noteikumos Nr.266 „Labturības prasības mājas (istabas) dzīvnieku turēšanai, tirdzniecībai, pārvadāšanai un demonstrēšanai publiskās izstādēs, arī suņu apmācībai”, ar kuriem plānots izslēgt normu par atļaujas izsniegšanu tirdzniecībai ar mājas (istabas) dzīvniekiem. |
| Zemkopības ministrija | Svaigpiena realizācijas atļauja nelielos apjomos | Svaigpiena realizācijas atļaujas nelielos apjomos saņēmēji ir Pārtikas un veterinārajā dienestā reģistrēti pārtikas uzņēmumi, kuru darbību par normatīvo aktu pārkāpumiem aptur saskaņā ar Pārtikas aprites uzraudzības likumu. |
| Zemkopības ministrija | Olu realizācijas atļauja nelielos apjomos | Olu realizācijas atļaujas nelielos apjomos saņēmēji ir Pārtikas un veterinārajā dienestā reģistrēti pārtikas uzņēmumi, kuru darbību par normatīvo aktu pārkāpumiem aptur saskaņā ar Pārtikas aprites uzraudzības likumu. |

Ekonomikas ministrs A.Kampars

Vīza:

Valsts sekretārs J.Pūce

27.06.2011. 10:38

Fernāts,

67013053, Edmunds.Fernats@em.gov.lv